《病中送杨仲如广文归四明兼简郑以道先生》
元代·乃贤

海上相逢巳十年，都门执别更凄然。一簪霜发秋风外，万里云帆落木边。

扬子著书应自信，马卿多病竟谁怜。郑公乡里还经过，为道相思夜雨前。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。